Cum l-au numit sud-africanii pe Siyabonga Ngezana când au văzut cum a apărut fundașul la sărbătoarea FCSB-ului
FCSB a primit trofeul de campioană, după înfragerea suferită în fața celor de la CFR Cluj, scor 0-1, în etapa a noua a play-off-ului SuperLigii.
Fotbalistul de la FCSB care a ieșit cel mai mult în evidență a fost Siyabonga Ngezana, care a ales o vestimentație aparte, care a adus aminte de rolul lui Keanu Reeves din filmul Matrix.
Sud-africanii l-au comparat pe Ngezana cu personajul din filmul Matrix
Cu ochelari de soare, ghete negre și o haină lungă de piele, Ngezana a atras toate privirile, iar sud-africanii au remarcat și ei asemănarea dintre fundașul FCSB-ului și personajul Neo și au scris despre fotbalist că este ”Keanu Reeves româno-sud-african”.
”Ngezana s-a transformat în Matrix de România, după ce FCSB a câștigat titlul”, au titrat sud-africanii.
”Fotbalistul sud-african Siyabonga Ngezana a fost omul momentului în fotbal weekendul trecut, după ce a făcut valuri în presă la sărbătoarea titlului câștigat de FCSB, care a început cu el, îmbrăcat într-o ținută inspirată din filmele Matrix.
Ngezana trăiește cea mai bună perioadă, după ce FCSB a fost încoronată campioana României. Pentru că pentru Ngezana sărbătoarea a fost foarte importantă având în vedere că este primul său titlu din carieră, fostul jucător al lui Kaizer Chiefs s-a echipat pentru acest moment special și s-a viralizat pe X (n.r. fostul Twitter) datorită stilului său.
Ținuta sa părea scoasă dintr-o scenă din filmul Matrix, iar fotbalistul născut în Sebokeng aducea cu un Keanu Reeves româno-sud-african”, au scris cei de la snl24.com.
Ngezana: " Va fi plăcut să joc în Champions League!"
Într-un interviu pentru o publicație din țara sa natală, Ngezana a vorbit despre șansele de calificare în Liga Campionilor și a recunoscut că FCSB nu va avea o misiune ușoară.
"Evident, mai trebuie să jucăm pentru tururile de play-off, ceea ce nu este ușor și nu este ușor să intri mereu în calificările Ligii Campionilor. Deci, trebuie să jucăm pentru a ne califica acolo. Cred că mai avem de jucat vreo patru, dacă nu șase meciuri, dacă nu mă înșel, deoarece eu nu am mai participat până acum în play-off-uri, care vor fi acasă și în deplasare.
Vom vedea cum se vor desfășura lucrurile, pentru că chiar și eu însumi, nu sunt sigur de viitorul meu pentru că orice se poate întâmpla în orice moment. Dar dacă voi rămâne în echipă, va fi plăcut să joc în Champions League.”, a declarat Ngezana, conform Farpost.
Urmăriți SPORT.RO și pe Google News